أحمد ذو الفقار (15 أغسطس 1952 - 1 مايو 2010) هو رجل اعمال مصري. اتولد احمد مراد صلاح الدين ذو الفقار سنة 1952 في حي العباسيه في القاهره. ابوه هو الفنان صلاح ذو الفقار اللي كان ظابط شرطة في الوقت ده ووالدته هي السيدة نفيسة بهجت من رائدات العمل الاجتماعي فهي من مؤسسي الجمعية النسائية لتحسين الصحة فرع القاهره مع صديقتها الفنانة فاتن حمامه وله اخت واحدة هي مني ذو الفقار المحاميه. علي الرغم من نشأته في وسط عائله فنية فابوه الفنان صلاح ذو الفقار اللي كان ممثل مشهور وعمامه هما الفنانين عز الدين ذو الفقار ومحمود ذو الفقار وكانوا مخرجين ومنتجين كبار في السينما المصريه في الوقت ده الا ان احمد ماكانش متحمس للشغل في السينما. اختار طريق تاني بعيد عن الشهره والاضواء وبقي مهندس زي ما حلم من الطفولة. كان متجوز وله ولدين هما كريم وصلاح. هو من أوائل اللي دخلوا تكنولوجيا نظم الري الحديث في مصر في نهاية السبعينات من القرن العشرين. حصل احمد ذو الفقار علي البكالوريوس في الهندسة الميكانيكيه من جامعة عين شمس في سنة 1976. بدأ أحمد حياته العملية مهندس في شركة المقاولون العرب وشارك معاهم في مشاريع كتير واستمر 3 سنين.